Ledges Retreat Guest Farm | LekkeSlaap
Ledges Retreat Guest Farm is 'n klein gasteplaas in 'n prentjiemooi vallei in die Noordelike Drakensberg. Dis omring deur pragtige berge en bied 'n uitsig op die Sungubala- Hlolela- en Sugar Loaf-spitse. OLedges Retreat Guest Farm is in die Okhahlamba Wêrelderfenisgebied, 24 km vanaf die Royal Natal Nasionale Park, en tuiste van die Drakensberg-amfiteater en Tugela-waterval wat die wêreld se tweede hoogste waterval is.
Die gasteplaas bied B&B- en selfsorgverblyf. B&B-verblyf is beskikbaar in 3 dubbelkamers en 1 2-enkelbedkamer, elk met slaapplek vir 2 gaste, en suite-badkamers, tee- en koffiemaakgeriewe, sekere DStv-kanale en toegang tot 'n kombuis, eetarea en braaigeriewe. Die kamers word daagliks skoongemaak en sluit ontbyt in, maar die kamers kan ook op 'n selfsorgbasis bespreek word indien gaste die gemeenskaplike kombuis vir selfsorgdoeleindes wil gebruik.
Selfsorgverblyf is ook beskikbaar in die Farmhouse, wat verblyf bied aan 4 volwassenes en 2 kinders en die Hillside-kothuis, wat verblyf aan 4 gaste bied. Dié eenhede het elk slaapplek vir 4 gaste, 'n ten volle toegeruste kombuis en sluit nie ontbyt in nie, maar dit kan teen ekstra koste bespreek word.
Aandete kan teen ekstra koste voorsien word, maar gaste moet teen 11:00 op die inklokdatum laat weet of hulle aandete wil hê. Besprekings is essensieel aangesien die aandete 'n buffet is. Neem asb. kennis dat alkohol nie op die perseel verkoop word nie, so gaste moet hulle eie saambring. Die naaste inkopiewinkel is in Bergville, sowat 40 km ver, so selfsorg-gaste moet hulle inkopies saambring.
Ledges Retreat is 'n rustige plekkie waar 'n mens net kan ontspan en dit dien as gerieflike basis vir diegene wat die omgewing wil verken. Besoek die Royal Natal Park of durf die bekende Gorge-stap of enige van die voetslaanroetes aan. Trekpleisters in die omgewing sluit All Out Adventures, en 150 km lange uitstekende bergfietsroetes sommer naby die eenheid in.
Vir kinders is daar 'n supertube by Hlalanathi net 7 km van die gasteplaas af. Perderitte kan bespreek word by die Northen Horse-stalle wat net 3 km weg is. Daar is ook 3 spa's in die area of die gesin kan op 'n wildrit by Kilburn-natuurreservaat gaan.